तियां मैं पढ़दा बी ऐ। क्या भला ? अपणियां-ई रचनां ! कैंह् भला, कैंह् कि होर उह्‌ना जो कोई नी पढ़दा। बोलदे जाह्‌लु आदमी अपणियां रचना पढ़ना लगी पौए, सैह्‌बुढा होई जान्दा, पर एह् गल्ल सौ पैसे गलत है। सरासर गलत। मिंजो अपणियां रचनां हौसला दिंदियां। गलांदियां-‘डरै मत। लिखी जा दबोसट्टिया। होई सकदा कल तिजो नोबल प्राइज़-ई मिली जाए।’ ताई तां मैं इक्की रचना बीह्-बीह् जगांह् च छुपांदा कोई नां कोई रचना, कदी ना कदी कुसी ना कुसी दे (खबे) हत्था च आई-ई जाणी पुरस्कारा दा फैसला करदे बगत। होई सकदा ! इक होर बी भेद ऐ इस च। (गलान्दे दिखनो कुसी ने)। मैं इतांह्-उतांह् कताबां पढ़दा, चोरी चारी। ‘ओह् तेरी पुस्तक ? मैं इक्क चोर।’ पहाड़ी च उह्‌दा पुट्ठा-सिद्धा अनुवाद दखाई नैं अपणी मूल रचना दे रूप च रखी सकां। मोयां जो पता लगदा इस करबते दा। तुसे मेरी एह् पंक्तियां नी पढ़ियां ? सिर हिलादे ? हला जी तां हुण सुणी लेओ-